Zhantas/Cleaned-Kyrgyz_Wikipedia huggingface dataset:
Сүйөркулов Пайзилла

Сүйөркулов Пайзилла - 1923-жылы Сузак районунун Багыш айылында туулган.
 
 Башталгыч мектептен окуп, сабатын жойгондон кийин, колхоздо иштеп жүргөндө, Экинчи дүйнөлүк согуш башталат.
 1942-жылы Кызыл Армиянын катарына чакырылып, 1944-жылы оор жаракат алып госпиталга түшөт.
 Дарыланып чыккандан кийин, согушка жараксыз деп табылып, айылына кайтып келет.
 Согушка катышкандыгы үчүн “Маршал Жуков” медалы, “Согуш Ардагери” ардак белгиси жана бир канча юбилейлик медалдары менен сыйланган.
 Айылга келип, 1986-жылы эс алууга чыкканга чейин совхоздо үзүрлүү эмгектенип келген.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Аттокуров Жапар

Аттокуров Жапар 1923-жылы азыркы Сузак районунун Көк-Арт айылында туулган.
 
 1930-жылы айылдагы Кызыл-Октябрь башталгыч төрт жылдык мектебине кирип, 1934-жылы бүткөндөн кийин, окуусун андан ары улантпай, 11 жашынан баштап, колхоздун ар кандай жумуштарында иштеген.
 1941-жылы Улуу Ата Мекендик согуш башталганда, жашы жете элек болсо дагы, агасы Капардын ордуна согушка кеткен.
 Алгач Кавказдагы урушка туш келип, кийин Украинаны бошотуу согушуна катышкан.
 Ошол согуштун биринде жараат алып, дарыланып чыккандан кийин, кайрадан согушка жөнөгөн.
 Берлинди камалоодо көрсөткөн эрдиги үчүн «За отвагу» медалы менен сыйланган.
 Көп өтпөй эле оор жараат алып, армиядан демобилизацияланган.
 Согуштан кийин колхоздо иштеп, андан кийин «Дружба» совхозунда мал чарбасы тармагында иштеп, пенсияга чыккан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Маманов Өмүр

Маманов Өмүр 1923-жылы 15-июлда, Сузак районунун Багыш айылында туулган.
 
1942-жылдын сентябрь айынан, 1946-жылдын февраль айына чейин Улуу Ата Мекендик согушка катышып, 13-артилериялык куралдуу 76 м. м. полкто кызмат өтөгөн.
Согушта көрсөткөн эрдиктери үчүн, 1-баскычтагы “Кызыл-Жылдыз” ордени, “Германияны жеңгендиги үчүн”, “Эрдиги үчүн” жана башка көптөгөн медалдар менен сыйланган.
Согуштан келгенден кийин, 1946-1963-жылдары “Жаңы Күч” колхозунда колхозчу, 1963-жылдан өмүрүнүн акырына чейин, “Дружба” совхозунда жумушчу болуп эмгектенген 1985-жылы март айында дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Ажиматов Нурдин

Ажиматов Нурдин 1923-жылы Сузак районунун Ачы айылында туулган.
 
 1931-1939-жылдары жети жылдык билим алган.
 1939-1941-жылдары Ош шаарындагы 2 жылдык атайын бухгалтердик окуу жайын бүтүргөн.
 1942-жылдын октябрь айында Улуу Ата Мекендик согушка кетип, 1-гвардиялык десанттык дивизиянын 13-аткычтар полкунда кызмат кылып, оор жарадар болуп, 1944-жылы декабрь айында мекенине кайтып келген.
 Улуу Ата Мекендик согуштун биринчи баскычтагы ордени жана көптөгөн медалдар менен сыйланган.
 Согуштан келгенден кийин “Жаңы-Күч”, “Ленин Жол” колхоздорунда, “Дружба” совхозунда эсепчи, кампачы, бригадир жана башка кызматтарда эмгектенип, 1979-жылы ардактуу эс алууга чыккан.
 1980-1983-жылдары Ж. Бөкөнбаев атындагы Октябрь балдар үйүндө көмөкчү чарбанын башчысы болуп эмгектенген.
 1989-1994-жылдары “Көк-Арт” борбордук мечитин түптөөгө, курулуп бүтүшүнө абдан чоң салымын кошкон.
 1998-жылы 14-октябрда дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Инсандар:Кыргызстан
Категория:Багыш айылы
Аджиев Абдирай

Аджиев Абдирай 1923-жылы азыркы Сузак районунун Багыш айылында туулган.
 
Орто мектепти аяктагандан кийин, эмгек жолун Багыш айыл кеңешине караштуу айылдык китепканада жетекчи болуп ипттеп баштаган.
1942-жылы Улуу Ата Мекендик согушка чакырылып, 1945-жылга чейин согушта болуп, андан кийин 1949-жылга чейин Курил аралдарында чек ара аскеринде кызмат кылып, Япон согушуна катышкан.
Согуштарда көрсөткөн эрдиги үчүн, “Кызыл Жылдыз”, “Эрдик үчүн” “Ата Мекен” ордендери, “Киниксбергди алуу” “Японияны жеңгендиги үчүн” жана башка көптөгөн медалдар менен сыйланган.
1949-жылы согуштан кайтып келгенден кийин, Октябрь райондук аткаруу комитетинде эмгектене баштайт.
1950-жылы Багыш айыл кеңешине төрага болуп бекитилет.
Андан кийинки жылдары Райондук маданият бөлүмүнүн башчысы, “Ленин жол” колхозунда бригадир, зоотехник, “Дружба” совхозунда бригадир, 3-бөлүктүн жетекчиси, жана башка жетекчилик кызматтарда үзүрлүү эмгектеңип 1987-жылы ардактуу эс алууга чыккан.
Көптөгөн сыйлыктар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Калбаев Орунбек

Калбаев Орунбек 1923-жылы азыркы Жалал-Абад облусуна караштуу, Сузак районунун Кедей-Арык айылында туулган.
 
 1941-жылы 7-классты бүтүргөндөн кийин, Улуу Ата мекендик согушка кеткен.
 Армияда Панфилов атындагы 8-гвардиялык дивизиянын 1073-полкуна туш келип, чалгындоо ротасында кызмат кыла баштайт.
 1942-жылдын сентябрь айында оор жаракат алып, госпиталга түшөт.
 1943-жылы өз айылына келет да, 1944-жылдан баштап ардактуу эс алууга чыкканга чейин, 47 жыл Көк-Арт өрөнүндөгү көп мектептерде мугалим болуп эмгектенген.
 Ошол иштеп жүргөн убакта эле, өзүнүн да билимин өркүндөтүп, жогорку билимге ээ болот.
 Согушкандыгы үчүн бир топ юбилейлик медалдар менен сыйланган.
 1997-жылы ноябрь айында 79 жашында каза болгон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Сатыбалдиев Акбаралы

Сатыбалдиев Акбаралы 1923-жылы 1-майда Сузак районунун Көк-Кыя айылында туулган.
 
Өзгөн районунун Ак-Жар айылынан 7-классты, 1940-жылы Ош шаарындагы педтехникумду аяктайт.
Эмгек жолун Сузак районунун Кызыл-Суу айылындагы мектепте, мугалим болуп иштеп баштаган.

1941-1942-жылдары Көк-Арт мектебинде директордун орун басары болуп иштеп, 1943-жылы Улуу Ата Мекендик согушка кеткен.
Согуштан келгенден кийин 1945-1955-жылдары Октябрь кыштагында колхоздо бөлүм башчы, бригадир, кампачы, айыл кеңештин катчысы, 1955-1965-жылдары Көк-Кыя айылындагы мектептин директору, Кызыл-Октябрь колхозунун башкармасы болуп иштеген.
1965-жылдан Октябрь айыл кеңешинде эмгектенип, 1983-жылы ардактуу эс алууга чыккан.

Бир нече медалдар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Акматов Мадан

Акматов Мадан 1923-жылы 15-мартта Сузак районунун Үч-Малай айылында туулган.
 
 16 жашынан “Ленин Жол” колхозунда учетчик болуп иштей баштаган.
 1942-жылы Улуу Ата Мекендик согушка кетип, Түштүк фронтко түшүп, “Катюша” бөлүгүнө кабыл алынат.
 Улуу Жеңиш күнү 9-майды, Германия Мюнхен шаарында тосот.
 Согуштан келгенден кийин колхоздо 2-брига-данын бригадири болуп иштей баштаган.
 1963-жылы “Дружба” совхозу жаңы уюшулуп, тамекичилик брига-даларына агроном болуп дайындалат.
 1976-жылы ошол эле совхоздун жандыктарына тоют даярдоо бригадасына бригадир болуп которулат.
 70 жашка чыкканы совхоз тарабынан чоң той кылып белгиленип, ардактуу эс алууга чыккан.
 Айыл арасында кадыр-барктуу аксакал болгон.
 Бир канча медалдардын ээси.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Осмоналиев Абдукар

Осмоналиев Абдукар 1922-жылы 15-октябрда Сузак районунун Сары-Булак айылында туулган.
 
 1943-жылы март айында Улуу Ата Мекендик согушка кетип, 1945-жылкы Улуу Жеңиш күнүнө чейин, 1100-артилериялык полкто, 152 м. м. гаубицанын командири болуп кызмат өтөгөн.
 Көрсөткөн эрдиктери үчүн орден ме-далдар менен сыйланган.
 Согуштан келгенден кийин, 1946-1963-жылдары “Ленин Жолу” колхозунда колхозчу, 1963-жылдан өмүрүнүн аягына чейин “Дружба” совхозунда жумушчу болуп эмгектенип 1992-жылы 20-декабрда дүйнөдөн кайткан.
 Курбанов Мамажан 1922-жылы ошол кездеги Жалал-Абад облусундагы Октябрь районунун, Октябрь кыштагында туулган.
 1941-жылы улуу Согуш башталганда, өз каалоосу менен биринчилерден болуп согушка кеткен.
 Бир нече жолу жаракат алган.
 Көрсөткөн эрдиктери үчүн, орден жана бир канча медалдар менен сыйланган.
 1946-жылы армиядан келип, колхоздун тегирменинде иштеп калат да, 1951 -жылы Ленин Жол колхозунда талаачылык боюнча бригадир болуп которулат.
 Согуштан кийинки оор мезгилде, өлкөнү өнүктүрүүдө, башкалардай эле өзүнүн зор эмгегин жумшаган.
 1952-жылы КПССтин катарына кабыл алынып, мурдагыдан да жигердүү эмгектенип, көп жолу баалуу сыйлыктарга ээ болот.
 Кыштакты өнүктүрүүдө кылган чоң эмгеги үчүн, айылдаштары 2006 жылы, айылдагы бир көчөгө Курбанов Мамажандын ысмын ыйгарышкан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Маматов Кененбай

Маматов Кененбай 1921-жылы азыркы Сузак районунун Октябрь кыштагында туулган.
 
1941-жылы Улуу Ата Мекендик согушка чакырылып, 1945-жылкы Жеңиш күнүнө чейин, Украина, Беларуссия фронтунда взвод командиринин орун басары болуп кызмат кылат.
4 жылдын ичинде 13 жолу жарат алган.
Согушта көрсөткөн эрдиги үчүн бир канча орден, медалдар менен сыйланган.
Согуштан айылына кайтып келип, алгачкы жылдары Райком партияда 13 жыл, 6 колхоздун үстүнөн парторг, андан кийин 5 жыл төраганын орун басары, 17 жыл “Дружба” совхозунун №16 бригадасында ферма башчысы, андан соң, 10 жыл совхоздо кампа башчы болуп эмгектенип, ардактуу эс алууга чыккан.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Мусурманов Жоро

Мусурманов Жоро 1921-жылы Сузак районунун Үч-Малай айылында туулган.
 
 1930-1936-жылдары, Сафаровка айылындагы колхоз жаштары мектебинен 6-классты бүтүрөт.
 1940-жылы Жалал-Абад шаарындагы А.С. Пушкин атындагы педагогикалык окуу жайынан башталгыч класстар мугалими кесибине ээ болуп чыгат.
 1939-1941-жылдары «Эркин» жети жылдык мектептин директору болуп иштейт.
 1941-1945-жылдары Улуу Ата Мекендик согушка катышып келген.
 1946-1953-жылдары Октябрь Райком партиянын агитация-пропаганда бөлүмүнүн башчысы, Октябрь райондук ВЛКСМдын биринчи катчысы, Ала-Бука Райком партиянын биринчи катчысы, Октябрь райондук аткаруу комитетинин төрагасы болуп эмгектенет.
 1953-жылы РПШнын угучуусу болуп билимин жогорулатат.
 1953-1965-жылдары Ачы райондук аткаруу комитетинин төрагасы, «Фрунзе» мектебинин директору, «Ленин» колхозунун төрагасы, «8-Март» мектебинин директору, «Ленин-Жолу» колхозунун партия катчысы болуп иштеп, 1965-жылы Ош Мамлекеттик педагогикалык институтунун тарых факультетин аяктайт.
 1947-1965-жылдары бир жолу облустук, үч жолу райондук, эки жолу айылдык кеңешке депутат болуп шайланган.
 1980-жылы ардактуу эс алууга чыккан.
 Эс алууга чыккандан кийин да, Октябрь айылдык сырттан окуу мектебинде тарых мугалими болуп эмгектенип келген.
 Эки орден, он медаль, көптөгөн ардак грамоталар менен сыйланган.
 1992-жылдын 19-ноябрда дүйнөдөн кайткан.
 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Камчыбеков Табылды

Камчыбеков Табылды 1920-жылы азыркы Сузак районундагы Багыш айылында туулган.
 
 Толук эмес орто мектепти бүткөндөн кийин, Фрунзе шаарындагы зооветеринардык окуу жайына тапшырып, 1939-жылга чейин окуйт.
 1939-жылы Кызыл Армиянын катарына чакырылат.
 Нарын чек ара заставасында кызмат өтөп жүргөндө, Улуу Ата мекендик согуш башталат да, ошол жерден согушка аттанган.
 Согушта Белорусия фронтуна туш болот. Бир канча жолу жараат алат, айыгып чыгып кайра эле согушка кирген. Ошентип өз айылына 1947-жылы аман-эсен кайтып келет.
 Согуштагы каармандыгы үчүн жана бир канча юбилейлик медалдар менен сыйланган. Согуштан келгенден кийин, Ош шаарындагы Педагогикалык институтунун тарых факултетине окууга тапшырып, аны бүтүп келип, ардактуу эс алууга чыкканга чейин мугалим болуп эмгектенген.
 Иштеп жүргөндө РайОНО, ОблОНО жана Министерствонун ардак грамоталары менен сыйланып, "Эл агартуунун отличниги” наамын алган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Иминов Урубай

Иминов Урубай 1920-жылы 5-январда Сузак районунун Сары-Булак айылында туулган.
 
Согуштун алдыңкы оор жылдары колхоздо эмгектенип жүрүп, 1942-жылы Улуу Ата Мекендик согушка чакырылат.
1945-жылкы 9-май Улуу Жеңиш күнүнө чейин, Беларус фронтунда чалгындоо ротасында кызмат кылган.
Согушта көрсөткөн эрдиктери үчүн “Кызыл Жылдыз”, Ата мекендик согуштун II-баскычтагы ордени жана бир нече медалдар менен сыйланган.
Согуштан келгенден кийин колхоздун, совхоздун ар түркүн эмгек тармагында, өмүрүнүн аягына чейин үзүрлүү жана үлгүлүү эмгектенген.

1994-жылдын ноябрь айында дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Мамаджанов Зулпукар

Мамаджанов Зулпукар 1920-жылы 20-декабрда Сузак районунун Беш-Бала айылында туулган.
 
 Багыш орто мектебинде билим алып, 1942-жылы Улуу Ата Мекендик согушка чакырылып, сержант кавалерист болуп кызмат өтөгөн.
 Согушта көрсөткөн эрдиктери үчүн, Ата Мекендик согуштун П-баскычтагы ордени жана 10 медаль менен сыйланган.
 Согуштан келгенден кийин «Жаңы-Кайрат» колхозуна колхозчу болуп кирет.
 1949-1952-жылдары Октябрь Райком партияда пропогандист, кабинет жетекчиси болуп иштейт.
 1952-1954-жылдары Комунисттик Партиянын эки жылдык курсун, 1961-1966-жылдары Партиянын Жогорку мектебин аяктайт.
 1963-жылдан «Дружба» совхозунун Профсоюз уюмунун төрагасы, Жарандык коргоо комитетинде, мал чарбасында бригадир болуп эмгектенип 1973-жылы ардактуу эс алууга чыккан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Укеев Садык

Укеев Садык 1920-жылы 5-мартта Сузак районунун Кызыл-Кыя айылында туулган.
 
 1927-жылы Кызыл-Кыя айылындагы башталгыч мектепке барып 4-классты аяктап, 1931-жылы Текечер айылындагы мектептен окуусун уланткан.
 1939-жылы Советтик Армиянын катарына чакырылып, кызмат өтөөгө кеткен.
 Улуу Ата Мекендик согушта артилериялык взводдо, отделениянын командири болгон.
 1943-жылы согуш майданында оор жаракат алып, госпиталга түшөт да, 3-группада күйгөн деп табылып, 1944-жылы үйүнө келген.
 Согуштан кийинки оор жылдарда, андан кийинки жылдары, Молотовдо раис, Кызыл-Кыяда жылкы ферма, үй ферма башчысы, Октябрь айылында раис болуп иштеген.
 Акыркы жылдары “Дружба” совхозунда талаа бригадири, брюцулез уй ферма башчысы болуп эмгектенген.
 1953-1967-жылдары Кашка-Терек айыл кеңешине 2 жолу, Октябрь айыл кеңешине 3 жолу депутат болуп шайланган.
 Айыл аксакалы болуп, элдин жакшылык-жамандыгын тейлеген кадыр-барктуу, эл сыйлаган адам болгон.
 1992-жылы 22-февраль күнү дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Баимбетов Ташболот

Баимбетов Ташболот 1920-жылы Жалал-Абад облусундагы Октябрь районунун Октябрь кыштагында туулган.
 
 1934-жылы Багыш 7 жылдык мектебин бүтүрүп, Жаңы Кайрат колхозунда таразакеч болуп иштей баштаган.
 1940-жылы Советтик Армиянын катарына чакырылып, НКВДнын аткычтар батальонунда кызмат өтөп калат.
 1942-жылы маршал Рокоссовскийдин армиясында 11-мото аткычтар бригадасында, андан кийин, маршал Ватутиндин армиясында немецтерге каршы согушкан.
 1945-жылдын 30-апрелинде Берлинде Рейстагды камалоо учурунда жараат алат.
 Госпиталдан айыгып чыккандан кийин, айылына жеңиш менен кайтып келет.
 Берлинди алгандыгы үчүн, "маршал Рокоссовский" ж. б төш белгилери, 1-даражадагы "Улуу Ата Мекендик согуш" ордени, мындан башка көптөгөн юбилейлик медалдар менен сыйланган.
 Согуштан келгенден кийин колхоздо кампачы болуп көп жылдар иштеген.
 Совхоз уюшулгандан кийин, тамекичилик бригадасында эмгектенип, 1977-жылы эс алууга чыккан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Саип Абдраманов

Абдраманов Саип 1919-жылы азыркы Сузак районуңдагы Орток айылында туулган.
 
Толук эмес орто мектепти бүтүргөндөн кийин, Токмок шаарындагы токой чарба техникумуна тапшырып, аны аяктап келип, Орток жаңгак токой чарбасында эмгектене баштаган.

1939-жылы Кызыл Армиянын катарына кызматка чакырылат да, Улуу Ата мекендик согушту ошол жактан тосот.
Көп жолу жараат алып, акыркы алган жарааты оор болуп, айыгып чыккандан кийин, майып болуп аскерден бошотулуп, 1945-жылы айылына кайтып келет.
Согушта көрсөткөн каармандыгы үчүн, “За боевые заслуги”, “Маршал Жуков” жана башка көптөгөн юбилейлик медалдары менен сыйланган.
Согуштан кийин Октябрь кыштагында отурукташып калат да, ошол убакта сабаттуу адам болгондуктан, ар кандай жетекчи кызматтарда жүрүп, Октябрь кыштагынын өнүп-өсүшүнө чоң салымын кошкон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Инсандар:Кыргызстан
Категория:Багыш айылы
Мамыраимов Абылкасым

Мамыраимов Абылкасым -1918-жылы азыркы Сузак районундагы Көк-Арт айылында туулган.
 
Төрт жылдык башталгыч билим алгандан кийин, колхоздо ар кандай жумуштарда эмгектенген.
1939-жылы Советтик Армиянын катарына чакырылып, орус-фин согушуна катышкан.
Улуу Ата Мекендик согуштун аягына чейин катышып , Орус-Япон согушунда да болуп, 1949-жылы согуштан келгенден кийин , колхоздо бригадир, ферма башчы, колхоздун башкармасы болуп эмгектенген.

1976-жылы дүйнөдөн кайткан.
Согуштагы эрдиктери үчүн бир канча медалдар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Айбашев Мөтөш

Айбашев Мөтөш 1916-жылы Сузак районунун Сары-Булак айылында туулган.
 
 Атасы Шери, апасы Айша 3 жашында каза болуп, абасы Айбаштын колунда чоңоет.
 1930-жылдары колхоздоштурууга катышып, мал чарба тармагында эмгектенет.
 1941-жылы Улуу Ата Мекендик согушка чакырылып, алгач, 6 ай согуштук үйрөтүүдөн кийин катардагы жоокер болуп, Украинада согушка кирет.
 Севестополь, Ростов на Дону шаарларындагы согушта башынан контузия, колунан оор жаракат алып, госпиталда жатып, андан кийин кайрадан согушка кирет.
 Согуштун акырына чейин катышып, 1945-жылы айылыны келген.
 Согуштан кийин колхоз, совхоздо эмгектенген.
 Согушта көрсөткөн эрдиги үчүн 2 орден, 9 медаль менен сыйланган.
 2008-жылы 92 жашында көз жумган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Инсандар:Кыргызстан
Категория:Багыш айылы
Кулматов Козубай

Кулматов Козубай 1916-жылы азыркы Сузак районунун Кызыл-Туу айылында туулган.
 
 Ликбезден билим алып сабатын жойгондон кийин, турмуш шартына байланыштуу билимин улантпай, колхоздо ар кандай жумуштарда иштеген.
 1939-жылы Кызыл Армиянын катарына чакырылып, 153-аткычтар полкунда кызмат өтөй баштайт.
 1945-жылдын баш ченинен, согуш бүткөнгө чейин, атчандар полкунда кызмат кылат.
 Согушта жүргөндө ар кандай медалдар менен, андан кийин бир топ юбилейлик медалдар менен сыйланган.
 Согуштан аман-эсен айылына кайтып келип, колхоздо, совхоз уюушулгандан кийин, совхоздо өмүр бою жумушчу болуп иштеген.
 Талыкпаган эмгегинин үзүрүн көрүп, “Эмгектин ардагери” медалы, бир топ Ардак грамоталары, акчалай сыйлыктар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Зарипбеков Кочкор

Зарипбеков Кочкор 1916-жылы Сузак районунун Кедей-Арык айылында туулган.
 
 Атасы Зарипбек сабаттуу чоң молдо адам болгон.
 Эл арасында «Молдоке» дап аталып, Төрөкул Айтматов дем алыш күндөрү келип, маэктешип кетип турган.
 Зарипбеков Кочкор 1939-жылдын аягында армияга чакырылат.
 Ошол учурда Фин согушу аяктап калган.
 1941-жылы Улуу Ата Мекендик согуш башталып, Украин фронтунда согушка кирген.
 Будапешт шаарын бошотууга катышып, 1945-жылкы жеңиш күнүнө чейин согушта болуп, 1 орден, 10 медаль менен сыйланган.
 Согуш бүткөндөн кийин айылына келип мугалимдик кесибин уланткан.
 2006-жылы 25-мартта дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Жабиров Султанмурат

Жабиров Султанмурат 1916-жылы Сузак районунун Октябрь кыштагында туулган.
 
 Алгач медреседе окуп, андан сон жети жылдык мектепти аяктап, Фрунзе шаарында 6 айлык мугалимдик курсту бүтүргон.
 Фрунзеден алган буйуртма кагазынын негизинде, эмгек жолун, Базар-Коргон районундагы Кызыл-Үңкүр мектебинде математика мугалими болуп иштеп баштаган.
 1942-жылы Түркмөнстандын борбору Ашхабад шаарындагы 6 айлык атайын аскердик даярдыктан өтүп, кичи лейтенант офицердик чини менен, ошол эле жылы согушка кеткен.
 Ата-Мекендик согушка Кызыл Армиянын 132-Бахмач Кызыл Туулуу аткычтар дивизиясынын, 498-полкунун 7-аткычтар ротасында взвод командири болуп катышкан.
 1943-жылы Новоселье-Мутино кыштагындагы чон урушта эрдик көрсөтүп, аскер жетекчилигинин 1943-жылдын 29-сентябрындагы №32-буйругунун негизинде «Кызыл Жылдыз» ордени менен сыйланган.
 Андан башка көптөгөн орден, медалдардын ээси болуу менен «Улуу Ата-Мекендик согуштагы каармандык» медалына да татыган.
 Ушул эле жылы согуш талаасында, душмандын снаряды тийип сол бутунан ажырап, Иркутскийдеги госпиталдагы дарылануудан соң, кичи мекенине кайтат.
 Согуштан кайткандан кийин, эл агартуу тармагында эмгектенип, 1943-45-жылдары Базар-Коргон районундагы Правда айылында, андан соң, Колот айылында алгачкы мектептерди түптөп, директорлук кызматтарды аркалаган.
 Ал эмгектери үчүн 1945-жылдын 21-августунда Кыргыз ССР Эл агартуу тарабынан «Эл агартуу ишинин отличниги» наамын алган, жана «жогорку математик» адисинин ээси болгон.
 Кийин ошол эле райондогу Акман айылындагы мектепте окуу бөлүмүнүн башчысы болуп иштеп жатып, 1962-жылы (ден-соолугуна байланыштуу) өзү туулуп өскөн Сузак районунун Октябрь айылына келип, өмүрүнүн аягына чейин Дзержинский мектебинде мугалим болуп иштеген.
 Ал 1973-жылы, 20-июль күнү катуу оорудан көз жумган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Жантаев Карыбек

Жантаев Карыбек 1915-жылы азыркы Сузак районунун Көк-Арт айылында туулган.
 
 Айылдагы төртүнчү класска чейинки башталгыч мектебин бүткөндөн кийин , коңшу айылдагы 7 жылдык толук эмес орто мектепти аяктаган.
 Андан кийин айылга келип, эсепчи, бригадир болуп иштеп жүргөндө, Улуу Ата Мекендик согуш башталган.
 Согушка 1942-жылы кетип, 2-Прибалтика фронтуна туш келет.
 Уруштун жүрүшүндө 2 жолу жаракат алып, дарыланып чыккандан кийин , кайра эле өзүнүн бөлүгүнө барып кызматын уланткан.
 1944-жылы 22-февралда Эстониянын Устье-Жердянка кыштагында болгон катуу салгылашта алган оор жараатынан госпиталда көз жумган.
 Сөөгү ошол кыштакта каза болгон боордоштордун бейитине коюлган.
 Согушта көрсөткөн эрдиктери үчүн «За отвагу» медалы, аскер жетекчилигинин бир топ алкыштары жана сыйлыктарына ээ болгон.
 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар